મેરાન્યૂઝ નેટવર્ક.ગાંધીનગરઃ કોંગ્રેસના નેતા શક્તિસિંહ ગોહિલે કોઈ આધાર-પુરાવા વિના ગુજરાતના મુખ્યમંત્રીને બદનામ કરવાના આશયથી માફી નહીં માંગવામાં આવે તો કોર્ટ કાર્યવાહી કરવા ધમકી આપી હોવાનું જણાવતા રાજ્યના નાયબ મુખ્યમંત્રી નીતિન પટેલે જણાવ્યું છે કે, કોંગ્રેસના નેતાઓમાં અત્યારે અંદરોઅંદર પોતે મોટા નેતા હોવાનું બતાવવા માટે હોડ જામી છે, પરંતુ લખનૌમાં મુખ્યમંત્રી વિજય રૂપાણીએ ક્યાંય શક્તિસિંહ ગોહિલના નામનો ઉલ્લેખ કર્યો નહીં હોવાથી તેમણે બંધ બેસતી પાઘડી પહેરી બેબુનિયાદ અને ખોટા આક્ષેપો કરી પ્રતિષ્ઠાને નુકસાન થયાનો ખોટો માહોલ ઊભો ના કરવો જોઈએ.